Zayed Sports City stadioni. Zayed Sports City stadioni () — Birlashgan Arab Amirliklari, Abu-Dabidagi Zayed Sports Siti shahrida joylashgan stadion. BAAdagi eng katta stadion boʻlib sigʻimi 45 000 tashkil etadi . Stadion BAAning 200 AED banknotida tasvirlangan. Stadion 1979-yilda ochilgan va 2009-yilda taʼmirlangan. Stadion 1996-yilgi Osiyo Kubogiga mezbonlik qilgan, shu jumladan final bahsida Birlashgan Arab Amirliklari va Saudiya Arabistoni uchrashuvi boʻlib oʻtgan va yakunda Birlashgan Arab Amirliklari penaltilar seriyasida magʻlub boʻlgan. Stadion shuningdek, 2003-yilgi FIFA yoshlar oʻrtasidagi Jahon chempionati va 18-Arab koʻrfazi kubogiga mezbonlik qilgan. 2009 va 2010-yilgi klublar oʻrtasidagi jahon chempionatlarining yarim final va final oʻyinlari ham ushbu stadionda boʻlib oʻtgan. Stadion yana 2017 va 2018- yillarda klublar oʻrtasidagi jahon chempionatiga mezbonlik qilgan. Shuningdek , 2019-yilgi Osiyo Kubogi ham boʻlib ushbu stadionda boʻlib oʻtdi. Unda ochilish va final oʻyinlari oʻtkazildi. Tarixi. Rivojlanishi. Birlashgan Arab Amirliklarining o‘sha paytdagi prezidenti Shayx Zayd bin Sulton Ol Nahayonning xohishi bilan 1974-yilda Abu-Dabida yuqori xalqaro standartlarga ega keng qamrovli sport majmuasini qurish bo‘yicha ko‘rsatmalar berildi. Stadionning tashqi dizayni maydon logotipida hamda 200 AED banknotida aks ettirilgan. Taʼmirlash ishlari. Yillar davomida stadion xalqaro tadbirlarni oʻtkazish uchun sezilarli darajada taʼmirlandi. Mehmondoʻstlik zonalari, jumladan Royal Box ichki va tashqi koʻrinishi, VIP oʻrindiqlar va media oʻrindiqlari yillar davomida qoʻshib borildi. 2003-yilda ikkala oxirgi zonada ikkita skorbord qoʻshildi. Taʼmirlash ishlari sababli stadion sigʻimi 43.791 ga tushdi. 2019-yilgi Osiyo kubogi. Zayed Sports City Stadium 2019-yilgi Osiyo Kubogining sakkizta oʻyiniga mezbonlik qildi jumladan ochilish oʻyini, 1/8 final va chorak final oʻyinlari hamda final. Tadbirlar. Zayed Sports City Stadium oʻz tarixida yuzlab katta va kichik tadbirlarga mezbonlik qilgan. Ulardan baʼzilari nafaqat stadion, balki Abu-Dabi, BAA va GCC tarixida ham iz qoldirgan.